ຜົນສຳເລັດໃນການວາງສະແດງຮູບພາບສອງວັນປະວັດສາດ ລາວ-ຫວຽດນາມ.
ພັອ ພົງສະຫວັດ ຫຼວງຈັນດາວົງ ຮອງກົມຄົ້ນຄວ້າວິທະຍາສາດ – ປະຫວັດສາດ ກະຊວງ ປກສ ໄດ້ໃຫ້ສໍາພາດຕໍ່ສື່ມວນຊົນ ປກສ ກ່ຽວກັບຜົນສໍາເລັດໃນການຕ້ອນຮັບພາກສ່ວນຕ່າງໆ ທີ່ມາຢ້ຽມຊົມງານວາງສະແດງຮູບພາບການພົວພັນຮ່ວມມື ລະຫວ່າງ ກຳລັງປ້ອງກັນຄວາມສະຫງົບ ລາວ -ຫວຽດນາມ ຊຶ່ງທ່ານໄດ້ກ່າວວ່າ: ງານວາງສະແດງຮູບພາບລະຫວ່າງສອງກະຊວງປ້ອງກັນຄວາມສະຫງົບລາວ – ຫວຽດນາມ ແມ່ນຈັດຂື້ນໃນທາມກາງບັນຍາກາດ ແຫ່ງການສະເຫຼີມສະຫຼອງປີ ສາມັກຄີມິດຕະພາບລາວ – ຫວຽດນາມ 2022 ກໍ່ຄື: ວັນເຊັນສົນທິສັນຍາມິດຕະພາບ ແລະ ການຮ່ວມມືຮອບດ້ານ ລາວ – ຫວຽດນາມ ຄົບຮອບ 45 ປີ ແລະ ວັນສ້າງຕັ້ງສາຍພົວພັນການທູດລາວ-ຫວຽດນາມຄົບຮອບ 60 ປີ ຊຶ່ງທາງກົມກົມຄົ້ນຄວ້າວິທະຍາສາດ – ປະຫວັດສາດ ແມ່ນໄດ້ສຸ່ມໃສ່ຄົ້ນຄວ້າ ກະກຽມຮູບພາບການພົວພັນຮ່ວມມືຂອງ 2 ກຳລັງ ປະກອບມີຮູບພາບວາງສະແດງທັງໝົດຈຳນວນ 139 ແຜ່ນ, ການຈັດວາງສະແດງມີ 6 ຫົວຂໍ້ຄື: ການພົວພັນຮ່ວມມືລະຫວ່າງສອງຊາດ ລາວ-ຫວຽດນາມ, ການນໍາຂອງກະຊວງປ້ອງກັນຄວາມສະຫງົບລາວ – ຫວຽດນາມເຄື່ອນໄຫວຢ້ຽມຢາມ ແລະ ພົບປະແລກປ່ຽນບົດຮຽນ, ການພົວພັນຮ່ວມມືທາງດ້ານວຽກງານວິຊາສະເພາະປ້ອງກັນຄວາມສະຫງົບລາວ – ຫວຽດນາມ, ການພົວພັນຮ່ວມມືວຽກງານຂັ້ນທ້ອງຖິ່ນ ຂອງສອງກໍາລັງປ້ອງກັນຄວາມສະຫງົບລາວ – ຫວຽດນາມ, ການຍ້ອງຍໍລະຫວ່າງສອງກຳລັງປ້ອງກັນຄວາມສະຫງົບລາວ-ຫວຽດນາມ, ນັບຕັ້ງແຕ່ໄດ້ເລີ່ມວາງສະແດງແຕ່ວັນທີ 25 ສິງຫາ ເຖີງ ວັນທີ 09 ກັນຍາ 2022ເຫັນວ່າມີຜົນສໍາເລັດຢ່າງໃຫຍ່ຫລວງ ແລະ ໜ້າປະທັບໃຈມີຜູ້ເຂົ້າຮ່ວມຊົມ 58 ຄະນະ, ມີ 1770 ຄົນ, ໃນນັ້ນມີຄະນະແຂກຈາກເພື່ອນມິດຫວຽດ 06 ຄະນະ, ມີ 170 ຄົນ ເຊີ່ງບາງຕອນທ່ານໄດ້ກ່າວວ່າ: